Bikar

Bikar on atolli Marshallinsaarilla, Tyynellä valtamerellä. Se sijaitsee Ratakin saariketjussa ja on Marshallinsaarten toiseksi pohjoisin atolli. Bikar koostuu kuudesta saaresta. Bikarin saarten maapinta-ala on yhteensä alle puoli neliökilometriä, joten Bikar on Marshallinsaarten pienin atolli.lähde? Bikarilla on laguuni, jonka pinta-ala on 37,4 neliökilometriä. Bikar on sijainniltaan yksi Marshallinsaarten syrjäisimmistä atolleista. Sen lähin naapuriatolli on Utrik, joka sijaitsee siitä noin 85 kilometrin päässä. Atollilla ei ole ihmisasutusta. Lähteet Aiheesta muualla Kuvia tai muita tiedostoja aiheesta Bikar Wikimedia Commonsissa